Ειδικό Τμήμα Αλεξιπτωτιστών

Το Ειδικό Τμήμα Αλεξιπτωτιστών είναι Μονάδα Ειδικών Επιχειρήσεων του Ελληνικού Στρατού, Αποστολή του είναι η διεξαγωγή επιχειρήσεων ειδικών αναγνωρίσεων πίσω από τις γραμμές του εχθρού, σαμποτάζ, η Άμεσες επιθετικές ενέργειες (DA), η καθοδήγηση πυρών αεροπορίας (αλλιώς JTAC), η διάσωση ομήρων, διενέργεια αντιτρομοκρατικών επιχειρήσεων, ο ανορθόδοξος πόλεμος και άλλες παρόμοιες επιχειρήσεις εκτός και εντός των συνόρων της Ελλάδας.

 Οργάνωση 
Συγκροτήθηκε το 1959 στη Σχολή Αλεξιπτωτιστών, κι ανήκε οργανικά σε αυτήν έως το 1998, οπότε αποσπάστηκε από αυτήν ως ανεξάρτητη μονάδα και υπάχθηκε στο τότε 13ο Σύνταγμα Αμφίβιων Καταδρομών (13 ΣΑΚ), ενώ πλέον ανήκει οργανικά στην 1η Ταξιαρχία Kαταδρομών - Αλεξιπτωτιστών.

Το ΕΤΑ είναι μοναδα της Διακλαδική Διοίκηση Ειδικών Επιχειρήσεων μαζί με τις εξής άλλες μονάδες ειδικών επιχειρήσεων των Ενόπλων Δυνάμεων: τη Ζ’ Μοίρα Αμφιβίων Καταδρομών (Ζ ΜΑΚ),το 865 ΤΕΝΕΦ του Στρατού Ξηράς, την Διοίκηση Υποβρύχιων Καταστροφών (ΔΥΚ) του Πολεμικού Ναυτικού και τη 31η Μοίρα Επιχειρήσεων Έρευνας – Διάσωσης (31 ΜΕΕΔ) της Πολεμικής Αεροπορίας και απο το 2021, υπάγεται και στην Διοίκηση Ειδικού Πολέμου.

Το ΕΤΑ στεγαζόταν στο στρατόπεδο Ε.Σέεμαν στον Ασπρόπυργο Αττικής από την ίδρυσή του έως το έτος 2000, οπότε και μεταφέρθηκε στο στρατόπεδο Α.Καλλίνσκη στη Νέα Πέραμο Αττικής.

 Ιστορία 
Μια από τις πρώτες αποστολές που είχε το Ειδικό Τμήμα Αλεξιπτωτιστών ήταν στην Αμπχαζία κατά τον πόλεμο στην Αμπχαζία το 1993. Η επιχείρηση είχε την κωδική ονομασία "Χρυσόμαλλο Δέρας" και πήραν μέρος η Διοίκηση Υποβρυχίων Καταστροφών, μια δύναμη Πεζοναυτών και το ΕΤΑ. Αποστολή του ΕΤΑ ήταν να εγκατασταθεί στην Αμπχαζία, να κάνει τακτική αναγνώριση και συλλογή πληροφοριών, να μεταβιβάσει στη βάση αυτές τις πληροφορίες και να εκτίμησει κατά πόσο θα ήταν εφικτή η εκκένωση και με ποια μέσα. Η αποστολή έληξε με απόλυτη επιτυχία και εκκενώθηκαν 1,013 Έλληνες από την περιοχή.

Το 2021, μεταξύ 29 Νοεμβρίου και 2 Δεκεμβρίου διεξήχθη αξιολόγηση του ΕΤΑ από το Στρατηγείο Ειδικών Επιχειρήσεων του ΝΑΤΟ (NSHQ). Κατά την διάρκεια της αξιολόγησης το Ειδικό Τμήμα Αλεξιπτωτιστών συνεργάστηκε με μια Ομάδα ΧΒΡΠ (Χημικών, Βιολογικών, Ραδιολογικών, Πυρηνικών) Ουσιών του Ειδικού Λόχου ΡΒΧ. Το σύνολο των αποστολών συμπεριλάμβανε Στρατιωτική Υποβοήθηση, Άμεση Δράση και Ειδική Αναγνώριση. Η Επιτροπή αξιολόγησε το ΕΤΑ ως «ετοιμοπόλεμο» («Combat Ready») και χαρακτήρισε την απόδοσή του ως «εξαιρετική», κατατάσσοντας την Μονάδα στο τρίτο – υψηλότερο δυνατό επίπεδο αξιολόγησης. Αυτη η αξιολόγηση κάνει το ΕΤΑ ισοδύναμο με το Αμερικανικό Delta Force, Navy SEALs και ισοδύναμο με το βρετανικό Special Air Service.

Το ΕΤΑ είναι μέρος της προσφοράς της Διοίκησης Ειδικού Πολέμου στην εκπαιδευτική αποστολή της Ευρωπαϊκής Ένωσης στη Μοζαμβίκη.

Τον Απρίλιο του 2023, άρχισαν εχθροπραξίες στο Σουδάν και αυτά σημαδέψαν την αρχή του εμφύλιου πόλεμου στην χώρα και ως εκ τούτου, πολλές χώρες άρχισαν να σχεδιάζουν την εκκένωση των πολιτών τους, μια εκ των οποίων, ήταν η Ελλάδα. Στις 18 του Απρίλη, άρχισε η Ελληνική Κυβέρνηση να σχεδιάζει την εκκένωση και με ποια μέσα και αποφασίστηκε να σταλθεί το Ειδικό Τμήμα Αλεξιπτωτιστών με το C-130 της Πολεμικής Αεροπορίας για να ασφαλίσει τον χώρο της εκκένωσης στο αεροδρόμιο στο Χαρτούμ. Εκκενώθηκαν παραπάνω από 100 Έλληνες εξ Ελλάδος και Κύπρου από την χώρα με επιτυχία.

Στις 17 Σεπτεμβρίου 2023, σκοτώθηκαν 5 μέλη μίας Ελληνικής αποστολής για ανθρωπιστική βοήθεια στην Λιβύη, εκ των οποίο και ένα μέλος του ΕΤΑ .

Μετά την ανάφλεξη των εχθροπραξιών μεταξύ Ισραήλ και Χεζμπολάχ το 2024, η Ελλάδα σε συντονισμό με την Κυπριακή Δημοκρατία, οργάνωσε αποστολή εκκένωσης αμάχων με την κωδική ονομασία "Επιχείρηση Κόσμος". Το ΕΤΑ είχε αποστολή να διασφαλίσει τον χώρο του αεροδρομίου της Βηρυτού. Εκκενωθήκαν 60 πολίτες από Ελλάδα και Κύπρο με τον Υπουργό Άμυνας Νίκος Δένδια να είναι συνεχώς ενημερωμένος για την αποστολή, στέλνοντας της ευχαριστίες του για την επιτυχία της αποστολής όταν έφθασε το αεροπλάνο στο Αεροδρόμιο Λάρνακας.μικρογραφία|Στέλεχως του ΕΤΑ στην ασκηση Trojan Footprint 24
μικρογραφία|Στέλεχως του ΕΤΑ στο Athens Flying Week 2023

 Δείτε επίσης 

 Ειδικές Δυνάμεις (Ελλάδα)
 Διοίκηση Καταδρομών Κύπρου
 Ειδική Κατασταλτική Αντιτρομοκρατική Μονάδα (Ελλάδα)
 Σαγιερέτ Ματκάλ

Πηγές 

Κατηγορία:Ελληνικός Στρατός
Κατηγορία:Ελληνικές Ένοπλες Δυνάμεις